མས་ཀྱི་འཁྲུལ་སྣང་ལ་འཛིན་མེད་རང་གྲོལ་དུ་འབྱོར་ན་རྣལ་འབྱོར་གྱི་ངེས་ཚིག་ཡིན།རྣམ་རྟོག་རང་བྱུང་གི།
རྣལམ་ལ་རང་ཞི་རང་དག་ཏུ་འབྱོར་ན་རྣལ་འབྱོར་གྱི་ངེས་ཚིག་ཡིན།སེམས་ཉིད་བརྗོད་བྲལ་གྱི་རྣལ་མ་ལ་མ་བཅོས་རང་གསལ་གྱིས་འབྱོར་ན་རྣལ་འབྱོར་གྱི་ངེས་ཚིག་ཡིན།ཆོས་ཉིད་རྣལ་མའི་ཐོག་ཏུ་གནས་ལུགས་རང་སྔར
འབྱོར་ན་རྣལ་འབྱོར་གྱི་ངེས་ཚིག་ཡིན།སྒོམ་མེད་རྣལ་མའི་སྟེང་དུ་ཡེངས་མེད་ངང་གིས་འབྱོར་ན་རྣལ་འབྱོར་གྱི་ངེས་ཚིག་ཡིན།ཅེར་མཐོང་གི་རྣལ་མའི་ཐོག་ཏུ་འཛིན་མེད་ངང་གིས་འབྱོར་ན་རྣལ་འབྱོར་གྱི་ངེས་ཚིག་ཡིན།ཇི་བཞིན་གྱི་རྣལ་
མ་ལ་དེ་བཞིན་ཉིད་ཀྱི་ངང་གིས་འབྱོར་ན་རྣལ་འབྱོར་གྱི་ངེས་ཚིག་ཡིན་ནོ།།གསུམ་པ་རྣལ་འབྱོར་བྱ་བའི་དུས་ནི་མི་ལུས་གཙང་མ་ཐོབ།སངས་རྒྱས་ཀྱི་བསྟན་པ་དང་འཛོམ།བླ་མ་དམ་པ་དང་མཇལ་དུ་ཡོད་པའི་དུས་འདིར།དམ
པའི་ཆོས་ཉིད་རྣལ་མ་ལ་རང་རིག་པའི་དོན་གྱིས་འབྱོར་པས་རྣལ་འབྱོར་བྱེད་པའི་དུས་ཡིན་ནོ།།བཞི་པ་རྣལ་འབྱོར་མ་བྱས་པའི་སྐྱོན་ནི།འཁོར་བ་ལས་མ་ཐར་བར་འགྲོ་དྲུག་གི་གནས་སུ་འཁྱམས་པ་ལ་བྱའོ།།ལྔ་པ་རྣལ་འབྱོར་བྱས།

པའི་ཡོན་ཏན་ནི།འཁོར་བ་དང་ངན་སོང་གི་སྡུག་བསྔལ་ལས་ཐར་ནས་འགྲོ་དྲུག་གི་གནས་སུ་མི་སྐྱེ་བ་ཡིན་ནོ།།དྲུག་པ་རྣལ་འབྱོར་གྱི་དབྱེ་བ་ལ་གཉིས་ཏེ།ཐུན་མོང་གི་རྣལ་འབྱོར་བཅུ་དང་།ཁྱད་པར་གྱི་རྣལ་
འབྱོར་བཅུའོ།།དང་པོ་ཐུན་མོང་གི་རྣལ་འབྱོར་བཅུ་ལ་རྣལ་འབྱོར་ཙམ་ནི།ཆོས་ལ་ཞུགས་པ་ཙམ་ལ་བྱ།མིང་ཙམ་གྱི་རྣལ་འབྱོར་ནི།ཆོས་ལ་མོས་པ་ལ་བྱ།འདུན་པའི་རྣལ་འབྱོར་ནི།ཐེག་པ་མཆོག་ལ་མོས་ཤིང་གུས་
པ་ལ་བྱ།ལས་དང་པོ་པའི་རྣལ་འབྱོར་ནི།དགེ་སྡིག་གཉིས་འབྱེད་ཤེས་པ་ལ་བྱ།རིགས་ཆེན་འབྱེད་པའི་རྣལ་འབྱོར་ནི།ཐེག་པ་ཆེ་ཆུང་གི་བྱེ་བྲག་ཕྱེད་པ་ལ་བྱ།སྤྱོད་པའི་རྣལ་འབྱོར་ནི།ཅི་བྱེད་ཆོས་སྤྱོད་ལས་མ་ཡེངས་པ་ལ་བྱ།།
རྣརྣམ་པར་སྨིན་པའི་རྣལ་འབྱོར་ནི།ཆོས་ཀྱི་སྒོར་ཞུགས་ནས་རྒྱུ་འབྲས་ལ་ཡིད་ཆེས་པ་ལ་བྱ།ལུང་ཆེན་ཐོབ་པའི་རྣལ་འབྱོར་ནི།ཆོས་ཀྱི་བཀའ་ལུང་མན་ངག་ཐོབ་པ་ལ་བྱ།མཚན་མ་རྟགས་ཀྱི་རྣལ་འབྱོར་ནི།ལུས་ངག་ཡིད་གསུམ་ཐ།
མེམལ་གྱི་ཤེས་པ་ལས་ལོག་པ་ལ་བྱ།འགྲོ་བ་འདྲེན་པའི་རྣལ་འབྱོར་ནི།ཆོས་ཀྱིས་འགྲོ་དོན་གང་ལ་གང་འོས་སུ་མཛད་པའོ།།ཁྱད་པར་གྱི་རྣལ་འབྱོར་བཅུ་ལ།རྣལ་འབྱོར་ཆེན་པོ་ནི།ཤེས་རབ་དབང་དང་ལྡན་པས་འགྲོ་དོན་ཐབས
ལམ་གྱི་སྤྱོད་པའོ།།ཤིན་ཏུ་རྣལ་འབྱོར་ནི།ཆོས་ཉིད་མ་བཙལ་མཉམ་པར་འཇོག་པའོ།།ཡོངས་སུ་རྫོགས་པའི་རྣལ་འབྱོར་ནི།ལྷ་སྒོམ་སྤྱོད་པ་འབྲས་བུའི་དོན་དང་ལྡན་པའོ།།རྣམ་པར་གྲོལ་བའི་རྣལ་འབྱོར་ནི།སྣང་བ་རང

གྲོལ་འཛིན་པ་མེད་པའོ།།མཐར་ཕྱིན་པའི་རྣལ་འབྱོར་ནི།ཆོས་ཉིད་ཀྱི་དོན་ཉམས་སུ་བླངས་ཏེ་བརྟན་པ་ཐོབ་པའོ།།མ་བཅོས་པའི་རྣལ་འབྱོར་ནི།ཆོས་ཉིད་རང་བྱུང་ཡེ་ནས་མ་བཅོས་པ་རང་ལ་གནས་པ་ལྷུན་གྱིས་གྲུབ་པར་རྟོགས
པའོ།།དབུ་མ་ཆེན་པོའི་རྣལ་འབྱོར་ནི།དོན་དམ་དང་ཀུན་རྫོབ་གཉིས་འཛིན་གྱི་མཐའ་ལས་གྲོལ་བའོ།།རྩལ་ཆེན་རྫོགས་པའི་རྣལ་འབྱོར་ནི།རིག་པ་རྩལ་ཆེན་རྫོགས་པས་འཁོར་བ་ལ་ཉམ་མི་ང་བའོ།།བདེ་བ་ཆེན་པོའི་རྣལ་
འབྱོར་ནི།ཆོས་ཉིད་ཀྱི་ཉམས་ཟག་མེད་རྒྱུད་ལ་ཤར་བའོ།།སྙུན་གྲུབ་ཆེན་པོའི་རྣལ་འབྱོར་ནི།ཆོས་ཉིད་མ་བཅོས་ལྷུན་གྱིས་གྲུབ་པར་རྟོགས་པའོ།།བདུན་པ་ཉམས་སུ་བླང་བ་ལ་གསུམ།ལུས་ལྷའི་རྣལ་འབྱོར་ནི།ཐུགས་རྗེ་
ཆེན་པོའི་སྐུ་གསལ་ལ་རྟོག་པ་མེད་པ་སྣང་ལ་རང་བཞིན་མེད་པར་སྒོམ་མོ།།ངག་སྔགས་ཀྱི་རྣལ་འབྱོར་ནི།ཨོཾ་མ་ཎི་པདྨེ་ཧཱུཾ།ཞེས་པ་གྲག་སྟོང་རང་བྱུང་དུ་གྲག་ལ་རྒྱུན་ཆད་མེད་པར་བཟླས་སོ།།སེམས་ཆོས་ཉིད་ཀྱི་རྣལ་འབྱོར་ནི།
སེམས་སྟོང་གསལ་མ་བཅོས་པའི་ངང་ལ་བཞག་གོ།ཉམས་སུ་སྤངས་པའི་རྟགས་ལ།ཕྱི་རྟགས་སྣང་བ་ལ་སྐྱོན་དུ་མི་ལྟ་རང་སྟོང་།ནང་རྣམ་རྟོག་ལ་སྐྱོན་དུ་མི་ལྟར་ང་གྲོལ།བར་འདོད་ཡོན་ལ་སྐྱོན་དུ་མི་ལྟ་མ་ཞེ་ན་མ་ཆགས་པར
སྤྱད་དོ།།དགོངས་པ་ལས་སུ་རུང་བའི་ཕྱི་རྟགས།གཏི་མུག་གིས་མ་རྨོངས་པས་རིག་པ་གསལ་ལ་དངས།འདོད་ཆགས་ཀྱིས་སེམས་མི་གཡེང་བས་བདེ་གསལ་དང་ལ་གནས།།ཞེ་སྡང་གིས་ཡིད་མི་འཁྲུག་པས་རང་གྲོལ།

རྗེས་མེད་མི་འཁྲིག་པ་ནི།ཆོས་ཉིད་རང་ལ་འཕྱོངས་པའི་རྟགས་སོ།།གསང་རྟགས་ལ།ཡིད་ལ་མི་བྱེད་ཆགས་པ་མེད།།རང་སེམས་འོད་གསལ་འདུས་མ་བྱས།།ཉམས་སུ་མྱོང་བས་བརྗོད་དུ་མེད།།
རིག་པ་ལམ་དུ་སློངས་པའི་རྟགས་སོ།།རྣལ་འབྱོར་ཐམས་ཅད་གཉིས་སུ་འདུས་ཏེ།མཚན་མ་ལྷའི་རྣལ་འབྱོར་དང་།དོན་ཆོས་ཉིད་ཀྱི་རྣལ་འབྱོར་རོ།།དང་པོ་མཚན་མ་ལྷའི་རྣལ་འབྱོར་ནི།ཐུགས་རྗེ་ཆེན་པོའི་སྐུ་གསུང་ཐུགས།
ཀྱི་རྣལ་འབྱོར་གསལ་བར་བསྐྱེད་ལ།སྣང་བ་སྐུ།གྲག་པ་གསུང་།དྲན་རྟོག་ཐུགས་ཀྱི་དཀྱིལ་འཁོར་སྒོམ་ཞིང་།ལུས་ངག་ཡིད་གསུམ་གྱི་རྣལ་མ་ལ་ཐུགས་རྗེ་ཆེན་པོའི་སྐུ་གསུང་ཐུགས་སུ་འབྱོར་པ་ལ་བྱའོ།།དོན་ཆོས་ཉིད།
ཀྱི་རྣལ་འབྱོར་ནི།སྣང་བ་རང་ཁར་ཤོར་བ་ལ་བྱང་ཆུབ་སེམས་ཀྱིས་རྒྱས་གྲ་པ།སེམས་དངོས་པོར་འཛིན་པ་ལ་སྟོང་ཉིད་ཀྱིས་རྒྱས་གད་བ།སྟོང་པས་ཆད་པར་སོང་བ་ལ་བདེ་བ་ཆེན་པོས་རྒྱས་གདབ།བདེ་བའི་རོ་ལ་ཆགས་པ་ལ།
འཛིན་པ་མེད་པས་རྒྱས་གདབ།རྒྱས་འདེབས་བཞི་ཡིས་རྒྱས་འདེབས་ཤིང་།ཆོས་ཉིད་དོན་གྱི་རྣལ་མ་ལ་རིག་པའི་ཡེ་ཤེས་ངང་གིས་འབྱོར་པས་རྣལ་འབྱོར་ཞེས་བྱའོ།།རྣལ་འབྱོར་པ་རྣལ་འབྱོར་དང་མི་ལྡན་པ་ཆོས་ལ་བཟུད་པའི།།
རིམ་པའོ།།ཨཱི།།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙན་སྐམ་པོས།ཆོས་སྒོར་ཞུགས་པ་རྣམས་ལ་དགེ་བསྐུལ་དུ་གསུངས་པ།

དགོངས་མཛོད་དང་།ཐོག་མ་མེད་པའི་དུས་ནས་རང་གི་སེམས་ཀྱི་དོན་མ་རྟོགས་པས།ཞེ་སྡང་གི་མེས་རང་གི་བྱང་ཆུབ་ཀྱི་མྱུ་གུ་བསྲེགས་ནས་སྐྱེ་མེད་ཀྱི་སྡོང་པོ་བསྒྱེལ།གཏི་མུག་གི་མུན་པས་ཤེས་རབ་ཀྱི་མིག་བཀབ་པས་ཐར་
པཔཔའི་ལམྲ་སྟོར།འདོད་ཆགས་རྒྱ་མཚོའི་ནང་དུ་ཤེས་རབ་བྱིང་བས་བདེ་བ་ཆེན་པོའི་གྲོགས་དང་བྲལ།ང་རྒྱལ་དྲེགས་པའི་ཁེངས་སེམས་ཀྱི་རི་བོས་ངན་འགྲོ་རྣམ་པ་གསུམ་དུ་ཐར་པ་མེད་པར་མནན།ཕྲག་དོག་དྲག་པོའི་རླུང་
འཚུབས་ཀྱིས་འཁོར་བར་གཡེངས་པས་སྡུག་བསྔལ་གྱི་ནང་ནས་མ་ཐར།དུག་ལྔ་རང་དགའ་མར་ཤོར་ནས་ཉོན་མོངས་པའི་གཅོང་ནད་ཀྱིས་ཟིན་པ་མ་ཚོར་བར་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་ཉོན་མོངས་པ་དུག།
ལྔལྔ་ཡེ་ཤེས་ལྡན་བྱིན་གྱིས་རློབས།འཁོར་བའི་གཅོང་ནང་བསལ་དུ་གསོལ་ཞེས་གསོལ་བ་ཐོབ།ཡང་དགོངས་དང་།ཆོས་ཐམས་ཅད་ཐིག་ལེ་ཉག་གཅིག་གི་ངང་ལས་མ་གཡོས་ཀྱང་ཡུལ་གྱི་རྐྱེན་གྱིས་རྣམ་རྟོག་ཆགས་སྡང
གི་དབང་དུ་གྱུར་ཏེ།ཆོས་ཚིག་ཙམ་དུ་སོང་ནས་སེམས་ལ་ཕན་དུ་མ་འཚལ།ཆོས་དང་སེམས་འདྲེས་སུ་མ་འཚལ་ཁ་འབྱམས་ཚིག་གི་ལྟ་བ་ལ་གདེང་བྱས་ནས་ཉམས་རྒྱུད་ལ་སྐྱེ་རུ་མ་འཚལ་བར་གདའ་བ་གཟིགས་སམ།ལྷ་རྗེ་
བོ་ཐུགས་རྗེ་ཆེན་པོ་སེམས་དང་ཆོས་གཉིས་སུ་མེད་པར་ཐིག་ལེ་ཉག་གཅིག་གི་ངང་དུ་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།ཆོས་ཐམས་ཅད་སྟོང་པ་དང་མི་རྟག་པ་དང་རྨི་ལམ་སྒྱུ་མ་ལྟ་བུར་གསུདྲ

པཿརང་གིས་ཀྱང་དེ་སྐད་དུ་ཐོས།གཞན་ལ་ཡང་དེ་སྐད་དུ་བཤད་ཀྱང་ཡིད་ཆགས་སྡང་དང་མ་བྲལ།སྣང་བ་རང་དགར་ཤོར་བས་ཐ་མལ་གྱི་བློ་མ་ཟློགས།སེམས་དགའ་མི་དགའ་ལ་ཤོར་བས་སྡུག་བསྔལ་ལས།།
མི་ཐར་པར་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས་ཀྱིས་ཐ་མལ་གྱི་ཤེས་པ་བསྒྱུར་དུ་གསོལ།སྟོང་པ་ཆེན་པོར་བྱིན་གྱིས་བརླབ་ཏུ་གསོལ།ཞེས་གསོལ་བ་ཐོབ།ཡང་དགོངས་དང་།
ཚེ་སྔ་ཕྱི་ཡོད་པར་ཤེས།ལས་རྒྱུ་འབྲས་བདེན་པར་ཤེས།སེམས་དགེ་སྡིག་གི་ཆ་འབྱེད་ཤེས།དམ་ཚིག་དང་སྡོམ་པའི་བསྲུང་མཚམས་ཤེས་ནས།རྐྱེན་ཁ་དྲག་ནས་ཆོས་བཞིན་མི་བྱེད་པར་བདུད་ཀྱིས་སླུས་ནས་སྤྱོད་ལོག།
བྱས་པས།འདི་ཕྱི་གཉིས་ཀ་སྡུག་ལ་བཀྲ་མི་ཤིས་པར་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས།ཆོས་ལ་ཡིད་ཆེས་ནས་རྐྱེན་གྱིས་མི་སླུ་བ་དང་།རྒྱུད་ལ་ཉམས་དང་བྱིན་རླབས།
འབྱུང་བར་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།གཞན་ཡང་ཆོས་དོན་ལ་བདེན་པར་ཆ་ཡོད་ཀྱང་།ལྟོ་རྒྱབ་དང་ངོ་བསྲུང་གི་དབང་གིས་སེམས་འདོད་པ་དང་ཚུལ་འཆོས་དང་ཁེང་གྲགས་ཀྱི་དབང་དུ
སོང་ནས།ཉན་ལོ་ཤེས་ལོ་སྒོམ་ལོ་སྒྲུབ་ལོ་ཚེ་འདིའི་རྣམ་རྟོག་གི་དབང་དུ་སོང་ནས།འཇིག་རྟེན་མི་ཆོས་དང་མ་བྲལ་བར་ཆོས་ཆོས་སུ་མ་སོང་བར་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ

རྣམས།ཆོས་རྒྱུད་ལ་བསྐྱེད་དུ་གསོལ།འཁྲུལ་པ་བཞིག་ཏུ་གསོལ།སྣང་བ་བསྒྱུར་དུ་གསོལ།བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།ཆོས་བདེན་པ་ལྟར་མཐོང་ཡང་ཆོས་གཞུང་བཞིན་དུ་མི་སྤྱོད།།
ཆོས་ཀྱི་ཕག་ནས་སྤུ་བྲིད་དང་མགོ་བསྐོར་གྱིས་ཆོས་པའི་སྤྱོད་པ་འདྲ་མིན་མང་པོ་བྱས་པས་དམ་ཚིག་ཉམས་ཏེ།ཚེ་འདིའི་རྒྱན་དབང་བཀྲ་མི་ཤིས་པ་དང་ཕྱི་མ་ཡུན་གྱི་སྒྲིབ་པར་འགྱུར་བར་གདའ་བ་གཟིགས་སམ།ལྷ་ཛི
བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས།ཆོས་ལོག་ཆོས་སུ་མི་འགྲོ་བར་རང་དབང་ཐོབ་ནས་ངེས་ཤེས་བྱིན་རླབས་དང་ལྡན་པར་མཛད་དུ་གསོལ་ཞེས་གསོལ་བ་ཐོབ།ཡང་དགོངས་དང་།བླ་མའི་བཀའ་བཞིན་
མ་བགྱིས་པས་བཀའ་བཅག།ཆོས་གཞུང་བཞིན་མ་བགྱིས་པས་ལུང་ཉམས།དམ་ཚིག་ཤེས་བཞིན་མ་བསྲུངས་པས་དམ་ཉམས།སྒྲུབ་པ་ནུ།བཞིན་མ་བགྱིས་པས་བྱིན་རླབས་མེད།བདག་རང་གིས་རང་སླུས་ཏེ་ཆོས
དང་བྲལ་ནས་དམྱལ་བའི་རྒྱུར་སོང་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས།ཆོས་བཀའ་བཞིན་སྒྲུབ་པར་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།ལྟ་བ
ཁ་ལ་ཁྱེར་ནས་ཆོས་ཉིད་ཀྱི་དོན་མ་རྟོགས།སྒོམ་པ་ཡིད་སྨོན་དུ་སོང་ནས་ཉམས་རྒྱུད་ལ་མ་སྐྱེས།སྤྱོད་པ་ཚུལ་འཆོས་སུ་ཤོར་ནས་རྐྱེན་གྲོགས་སུ་ཤོར།འབྲས་བུ་ཕྱི་དུས་སུ་ཤོར་ནས་རང་སེམས་སངས་རྒྱས་སུ་མ་

རྟོགས།གྲོལ་བའི་དུས་མེད་ཅིང་ཆོས་ཚིག་ལ་ཤོར་ནས།གྲུབ་མཐའ་དང་ཆོས་རང་གི་གཞུང་མ་ཚུགས་པས་རང་ཉམས་བློ་ཡིས་སླད།ཆོས་ཉིད་སྤྲོས་དང་བྲལ་བ་ལ་ཡོད་པར་སྒྲོ་བཏགས་མེད་པར་བསྐུར་བ།
བཏབ་པས་རྟོགས་པ་དང་།སྒོམ་ཉམས་འཕེལ་དུ་མ་འཚལ་ཏེ།ཐ་མལ་པར་ལོག་ནས་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས་བྱིན་གྱིས་རློབས།བར་ཆད་སོལ་ཤེས་པ་ཆོས་ལ
བསྒྱུར་དུ་གསོལ་ཞེས་གསོལ་བ་ཐོབ།ཡང་དགོངས་དང་།ཆོས་སྒོར་ཞུགས་ནས་ཆོས་ལྡེམས་ནས་དད་པ་དང་དགེ་སྦྱོར་གྱི་བསྒྱེལ་མ་དང་ནི་བྲལ།ཉམས་མྱོང་དང་རྟོགས་པའི་སུན་མས་ནི་མ་སླེབ།ལྷ་དགོངས་ལ་ལྟུ
བའི་གདེང་གིས་ནི་མ་ནོན།བར་དུ་བདུད་ཀྱི་དགྲས་འུར་ལ་ཁྱེར་ཏྲེ་དམ་ལས་ལོག་ནས་དྲེད་པོ་དྲེད་མོར་སོང་ཞིང་།གཞན་གྱི་སྐྱོན་ལྕི་བ་ལ་ནི་བཟོ།རང་གི་ཡོན་ཏན་ཕྲ་མོ་ཁ་ལ་ཁྱེར་ནས་རང་ལ་རང་མགུ་སྟེ།བླ་མ་དང་སློབ་དཔོན་ལ་ནི་
མི་གུས།མཆེད་གྲོགས་ཀུན་དང་ཡིད་ཟུར་འགྲས་སུ་ཐལ་ཏེ་རྡོ་རྗེ་དམྱལ་བའི་རྒྱུ་བསགས་པས།ཆོས་འཁོར་དང་འབྲལ་སྙིང་འཚལ་ཏེ།བྱིན་རླབས་སྔར་ཞུགས་ནི་ཡལ།ད་འཇུག་པའི་སྐབས་མེད་ན།བླ་མ་དཀོན་མཆོག
རིན་པོ་ཆེ་རྣམས་ལྷ་ཇོ་བོ་ཐུགས་རྗེ་ཆེན་པོ་ཐུགས་རྗེའི་ཞགས་པ་བརྐྱང་དུ་གསོལ།བྱིན་གྱིས་བརླབ་ཏུ་གསོལ།བདུད་རྩི་དབབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།གཞན་ཡང་ཆོས་ཚིག་ཏུ་ཐོས་ཀྱང་

ཉམས་སུ་མ་བླངས་པས།ངན་དྲེང་དུ་ཐལ་བས་རྣམ་སྨིན་ལ་མི་འཛེམ་པར་དམ་ཚིག་མི་བསྲུང་།དད་པ་ཆུང་ཞིང་མི་གུས།ལེ་ལེ་ཆེ་ཞིང་རྩེ་ལ་དགའ།གྲོགས་དང་ཆེ་ཞིང་སྨྲ་ལ་དགའ།བརྩོན་འགྲུས་ཆུང་ཞིང་ཕྱི་གཤོལ་ཆེ།
སྒོམ་སྲན་ཆུང་ཞིང་སྙིང་རུས་མེད།ཅོལ་ཆུང་ཞིང་རང་མདོ་མེད།ཞེན་ཆགས་ཆེ་ཞིང་སྙིང་རྗེ་མེད།མི་ཚེན་མ་ཟླ་ཡབ་ཡོ་བ་ལ་ཟད་ནས་འཆི་ཁར་ཡ་ཆའི་འགྱོད་པ་ཞིག་འོང་པས།བླ་མ་དཀོན་མཆོག་རིན་པོ་ཆེ་རྣམས།ལྷ་ཇོ་བོ
ཐུགས་རྗེ་ཆེན་པོ།ཐར་པ་སྒྲུབ་པའི་སྙིང་རུས་དང་ལྡན་པར་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།ཟས་བབ་རྒྱལ་དུ་ཟོས།གོས་དུས་མེད་དུ་གྱོན།སེམས་བག་མེད་དུ་བཞུག་པས་ནུབ་མོ་གཏི་
མུག་གཉིད་ལ་གཡེངས།ཉིན་པར་སེམས་རྩེ་དགའ་ལ་ཤོར།ནང་ནུབ་ཡིད་ཟས་སྐོམ་གྱི་ཕྱིར་འགྲེངས་པས།ལུས་ངག་ཡིད་གསུམ་ཡིན་པར་ཤོར་ནས་ཐ་མལ་བྱོལ་སོང་དང་འདྲ་བར་སོང་གདའ་བ་གཟིགས་སམ།ལྷ་ཛོ།
བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས་སྣང་བ་ཆོས་ལ་བསྒྱུར་དུ་གསོལ།སེམས་ཤེས་རིག་དང་ལྡན་པར་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།བདག་གི་བླ་མའི་བཀའ་བཞིན
མ་བགྱིས་པས་རིགས་ཆོས་དང་ར་ཆོད་བྱས།ཆོས་གཞུང་བཞིན་དུ་མ་བཤད་པར་སྙན་ཚིག་དང་རང་བཟོ་བཙུད།ཆོས་དང་སེམས་མ་འདྲེས་པར་ཟས་ནོར་དང་།འདོད་པའི་དབང་དུ་བཏང་ནས།བླ་མ་དང་ཆོས་དང་བདག

ཉིད་གསུམ་བདུད་ལ་རིན་མེད་དུ་བཙོངས་ནས།ངག་སྒྲོ་སྐུར་དང་མི་ཁས་ཕྲོགས།སྔགས་ཆེ་བའི་ཡོན་ཏན་སྟོར་ནས།ཟློག་ཐབས་མེད་པར་སོང་གདའ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་
མཆོག་རིན་པོ་ཆེ་རྣམས།སྔགས་ཆེ་བའི་ཡོན་ཏན་དང་ལྡན་པར་བྱིན་གྱིས་བརླབ་ཏུ་གསོལ་ཞེས་གསོལ་བ་ཐོབ།ཡང་དགོངས་དང་།ལྟ་བ་ཁ་ཚིག་བརྐྱང་པ་ལ་རྟེན་བཅས་ནས་ཆོས་སྤྱོད་ཀྱི་སྒོ་བཀག།ཆོས་ཉིད་དོན་གྱི་ཉམས
རྒྱུད་་ལ་མ་ཁེལ་བར་སྒོམ་སྒྲུབ་ཀྱི་འཕྲོ་བཅད།མཉམ་པ་རེས་མེད་ཀྱི་ངངལ་མ་བསྡད་པར་ལུས་ངག་ཡིད་གསུམ་འཆལ་པར་བཏང་།དུག་ལྔ་རང་དག་ཏུ་མ་ཤེས་པར་ཉོན་མོངས་པ་རང་